บาทเปิด 31.31 บาทต่อดอลลาร์ ทรงตัว
เงินบาทเปิดตลาด 31.31 บาทต่อดอลลาร์ ทรงตัว หลัง ผลประชุมธนาคารกลางยุโรป คงนโยบายการเงิน ตลาดกังวลข้อตกลง เบร็กซิต
11 ก.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.31 บาท/ดอลลาร์ จากเย็นวานนี้ที่ปิดตลาดที่ระดับ 31.32 บาท/ดอลลาร์
"เงินบาทค่อนข้างทรงตัวจากท้ายตลาดเย็นวานนี้...ดอลลาร์แข็งค่าขึ้นเมื่อเทียบกับเงินปอนด์แต่อ่อนค่าเมื่อเทียบกับเงินเยน เนื่องจากนักลงทุนวิตกกังวลต่อความขัดแย้งระหว่างสหภาพยุโรป (EU) และอังกฤษเกี่ยวกับข้อตกลงการแยกตัวของอังกฤษออกจากEU (Brexit)"นักบริหารเงิน กล่าว ขณะที่ผลประชุมธนาคารกลางยุโรป (ECB) มีมติคงอัตราดอกเบี้ยนโยบาย และไม่มีส่งสัญญาณเกี่ยวกับนโบายกระตุ้นเศรษฐกิจเพิ่มเติม
นักบริหารเงิน คาดว่า เงินบาทวันนี้จะเคลื่อนไหวในกรอบ 31.25 - 31.40 บาท/ดอลลาร์